Telephus
Telephus (Graece  "late fulgens") in mythologia Graeca fuit filius Herculis et Augae, Tegeensis regis filiae.  Nonnullas urbes  Graecas condidit. Eius fabula argumentum Euripidei dramatis fuit, cuius prologus tantum exstat. Tragoedias de eadem re hodie deperditas scripserunt Aeschylus, Sophocles, Ennius, Accius. Nam Telephus rex Mysiorum factus cum Achaeos fines suos invadentes repelleret hasta  Achillis vulneratus est. Cum nisi per eandem hastam vulnus sanari non posse comperisset, Achaeos Troianum bellum parantes adiit et Orestem infantem, Agamemnonis filium, obsidem ex incunabulis rapuit ut telum quo sanaretur sibi daretur. Sanatus cum Achaeis Troiam oppugnare noluit quia Laodicen, Priami filiam, uxorem duxerat.

Notae

Fontes 
Hyginus, Fabulae 100-101

 Cura

Cosmosoma telephus

Mythologia Graeca